Diari Oficial de la Generalitat Valenciana


Sumari del DOGV 1995, del 31-03-1993 (1993/827542)

RESOLUCIÓ de 17 de març, de 1993, de la Conselleria de Treball i Afers Socials, per la qual es convoquen subvencions per a desenvolupar programes de Formació Professional Ocupacional en centres i organismes d'altres països o regions europees.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1995

Data del DOGV
:   31-03-1993

Secció del DOGV
:   ALTRES DISPOSICIONS

Número del document
:   1993/827542


Data del document
:   17-03-1993

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

Resolució de 17 de març de 1993, de la Conselleria de Treball i Afers Socials, per la qual es convoquen subvencions per a desenvolupar programes de Formació Professional Ocupacional en centres i organismes d'altres països o regions europees.  
El Decret 12/1992, de 16 de gener, del Consell de la Generalitat Valenciana (DOGV 03.02.92) i l?Ordre de 26 de gener de 1993, de la Conselleria de Treball i Afers Socials, estableixen i regulen respectivament els programes de formació professional ocupacional com a part de les diverses mesures de suport al foment d'ocupació.  
L?experiència en el desenvolupament dels programes d'exercicis anteriors ens aconsella desenvolupar els cursos i les accions en centres i organismes situats en altres països i regions, a través d'una convocatòria pública que permeta fer conèixer el programa i informar-ne els alumnes, i per altra part utilitzar els recursos en aquelles entitats que millors garanties de qualitat i eficàcia oferesquen en cada cas per a, d'aquesta manera, assegurar l'adequada formació dels alumnes, resolc:  
Primer  
Les entitats que compleixen els requisits exigits per l'article 6 de l?Ordre de 26 de gener de 1993, de la Conselleria de Treball i Afers Socials, sobre programes de formació professional ocupacional i contínua per a l?exercici de 1993, podran accedir a les ajudes previstes en aquesta resolució per al desenvolupament durant aquest exercici de cursos i d'accions formatives ocupacionals (DOGV 1962) dirigides a la qualificació i al perfeccionament de joves treballadors espanyols, entre 18 i 28 anys, demandants d'ocupació o en situació de perfeccionament professional i que es realitzen en centres i organismes d'altres països o regions europees.  
Segon  
Les entitats que desitgen participar en l?execució dels cursos i accions formatives descrits, formalitzaran una sol·licitud dirigida a la Conselleria de Treball i Afers Socials, que s'ajustarà en la seua forma al model normalitzat. S'hi adjuntarà la següent documentació:  
- Memòria detallada justificativa de l'acció que incloga destinatari, centre o organisme de formació, sector d'activitat i especialitat formativa, nivell del professorat, i qualsevol altre factor que efecte la qualitat de la formació.  
- Escriptura de constitució de l?entitat i poders del representant legal que subscriu la sol·licitud.  
El termini de recepció de sol·licituds per a aquesta programació es fixa en un mes comptador des de l?endemà de la publicació en el DOGV d'aquesta resolució.  
La documentació es presentarà en el registre de les direccions territorials de la Conselleria de Treball i Afers Socials a Alacant (c/ Pintor Lorenzo Casanova, 6), a Castelló (Plaça Maria Agustina, 1-2º) i a València (Av. Baró de Càrcer, 36), sense perjudici del que estableix l'article 38.4 de la Llei 30/92, de Règim Jurídic de les Administracions Públiques i del Procediment Administratiu Comú.  
Tercer  
Els criteris de selecció de les accions formatives, la determinació de la quantia de les ajudes, la tramitació i la resolució d'aquestes, els terminis d'inici i de finalització de les accions programades, la justificació de la despesa i la meritació de la subvenció, i les obligacions de les entitats externes beneficiàries i les conseqüències del seu incompliment seran els regulats en l?Ordre de 26 de gener de 1993, de la Conselleria de Treball i Afers Socials, amb la qual es determinen i es regulen els programes de Formació Professional Ocupacional i contínua per a l?exercici de 1993.  
El termini màxim per dictar la resolució serà de 6 mesos comptadors des de la data de presentació de la sol·licitud. En cas que en l?esmentat termini no es dicte la resolució s'entendrà que la sol·licitud ha estat desestimada, sense perjudici de l?obligació que té l'administració de resoldre expressament totes les sol·licituds que se li formulen.  
La Direcció General de Formació i Inserció Professional podrà realitzar com a pas previ a la resolució favorable de l?expedient, les variacions oportunes en el col·lectiu al qual es destine, especialitat formativa, duració i mòduls econòmics de l'acció sol·licitada perquè s'adapte en major mesura als objectius a desenvolupar en aquesta resolució, i quedarà en aquest cas l?eficàcia de la resolució condicionada a l'acceptació del seu contingut per l?entitat externa que haja de desenvolupar l'acció formativa.  
Si l?acció no comença en el termini de seixanta dies, comptadors a partir de l?endemà d'aquell en què es produesca la notificació de concessió, quedarà sense efecte la subvenció, tret de pròrroga expressa concedida per la Conselleria de Treball i Afers Socials.  
Quart  
Les resolucions de la Conselleria de Treball i Afers Socials esgoten la via administrativa i contra elles es podrà formular recurs contenciós administratiu, amb la prèvia comunicació a la conselleria de la intenció d'interposar l'esmentat recurs, sense perjudici de la procedència del recurs administratiu de revisió quan hi concórrega alguna de les circumstàncies previstes en l'article 118 de la Llei 30/1992, de Règim Jurídic de les Administracions Públiques i de Procediment Administratiu Comú.  
En tot cas, per a la interposició del recurs contenciós administratiu contra la resolució presumpta, caldrà que amb caràcter previ l'interessat acredite l'eficàcia de l'acte presumpte, d'acord amb el que disposa l'article 44 de la Llei 30/92.  
Cinquè  
Per atendre les subvencions previstes en aquesta resolució la dotació pressupostària per a l?exercici de 1993 suma la quantitat de 411.160.070 de pessetes, en la línia de subvenció 401/000/93, del programa pressupostari 322.20.  
València, 17 de març de 1993.- El Conseller de Treball i Afers Socials: Martín Sevilla Jiménez.